nl en en fr fr nl tr en en nl sw af nl fr fr nl tr nl nl af af af nl af af af nl en af en en nl fr de en es en nl af nl nl nl en nl af nl nl af af nl nl de nl nl nl nl af nl fr nl en
Kroonrand NG Gemeente - Ons Leraar
This is a sample module published to the sidebar_top position, using the -sidebar module class suffix. There is also a sidebar_bottom position below the menu.
Dirk is gebore in 1961 en is getroud met Daleen, ‘n onderwyseres. Hulle het twee kinders, Anria en Dirk.
Dirk het hoofsaaklik in Kiblerpark grootgeword, en in 1979 te Hoërskool President gematrikuleer. Daarna studeer hy te RAU en behaal sy BA-Admissiegraad. Hy voltooi sy BD-graad in 1988 te UP en is in dieselfde jaar gelegitimeer.
Dirk verrig diensplig vanaf 1989 tot 1991. Vanaf September 1990 tot April 1993 is hy pastorale hulp in Suid-Rand gemeente. Hy sluit aan by die Nasionale Weermag as kapelaan vanaf Mei 1993 tot Februarie 1999. Gedurende hierdie tydperk is hy pastorale hulp in Doornkop gemeente en daarna ook in Mondeor gemeente nadat hierdie twee gemeentes saamsmelt.  Hy kry die geleentheid om lid van die SANAE 36-span na Antarktika vir drie en ‘n half maande te wees. Dirk is as tentmakerleraar (jeug en evangelisasie) in September 1996 by Kroonrand gemeente georden. Hy ontvang demissie by Kroonrand op 31 Desember 1999 nadat die gemeente nie sy traktement vanaf die SANW kon oorneem nie.
Dirk was betrokke by Walk Thru the Bible as ‘n WorldTeacher en kan die verskeie kursusse wat Walk Thru the Bible vrystel, aanbied. By Townsview gemeente was hy verantwoordelik vir die Bybelskool, waar hy dikwels van hierdie materiaal gebruik gemaak het.
Dirk bedien NG Gemeente Alberton (Feesgemeente) as Pastorale Hulp vanaf Januarie 2005 tot Februarie 2007. Hy is beroep as tentmakeleraar vanaf Maart 2007, en ontvang demissie in Desember 2010 na eenwording met Alberton-Suid gemeente. Daarna skakel hy as ouderling in by Verwoerdpark gemeente.
Dirk bedryf sy eie besigheid: eKaya WEB Services en is ook eienaar en van die webwerf Dominee.org.za.
Na sy kontrak in die SANW in Februarie 1999 verstryk het, word hy as deeltydse beursadministrateur by Studietrust in diens geneem. Hy is sedert Januarie 2009 voltyds as operasionele bestuurder aangestel.
Dirk druk sy bedieningspassie met hierdie akroniem uit: DVDVDVJ! (Dra Vrug Dag vir Dag vir Jesus!) na aanleiding van Johannes 15:1-5.
Verskaf ons jou epos om ons weeklikse Nuursbrief te ontvang
Naam van rekening: NG Gemeente Kroonrand
Bank: FNB, Southdale (254205)
Verwysing: Jou van en voorletters.
Kopiereg © 2017 - 2018 Kroonrand.org.za - Saam Meer en Meer soos Jesus! Alle Regte Voorbehou.
Met trots ontwikkel en versorg deur eKaya WEB Services.